שודדי הקאריביים: זרמים זרים

עלילת הסרט


הסרט מתחיל בשני דייגים ספרדיים אשר שולים אדם מהמים עם מחברת של חואן פונסה דה ליאון, מגלה ארצות ספרדי שחיפש את מעיין הנעורים. הדייגים מביאים אותו למלך ספרד, פרדיננד השישי, ששולח מיד מסע למציאת המעיין.
קפטן ג'ק ספארו נמצא בלונדון על-מנת להציל את ג'ושאמי גיבס, החובל הראשון הנאמן שלו, שעומד למשפט. הוא מציל אותו מתלייה, אך במהרה שניהם נלכדים על ידי השלטונות הבריטיים. ג'ק מובל למלך אנגליה אז, ג'ורג' השני, אשר מנסה לגייס אותו להפלגה שלו למעיין הנעורים כדי להקדים את הספרדים. הקפטן שעתיד להיות אחראי על ההפלגה יהיה הקטור ברבוסה, יריבו של ספארו וכעת קפטן בשירות הכתר. ספארו מסרב ומצליח לברוח לפאב שבו מישהו המתחזה לו מגייס צוות להפלגה. ספארו מגלה כי המתחזה הוא בעצם מכרה מעברו בשם אנג'ליקה (פנלופה קרוז). תוך כדי, גיבס הולך להיתלות אך ברבוסה מציע לו עסקה: גיבס יביא לברבוסה את המפה למעיין הנעורים ולא ייתלה. בתגובה, גיבס מוציא את המפה ושורף אותה. ברבוסה מצרף את גיבס להפלגה בכפייה מכיוון שהוא האדם היחיד בהישג ידו שמכיר את הדרך למעיין.
אחרי שחיילי המלך מגיעים לבר, ג'ק ואנג'ליקה בורחים אך אנג'ליקה מרדימה את ג'ק. כאשר ג'ק מתעורר הוא מגלה שהוא על הספינה "נקמתה של המלכה אן" אשר הייתה שייכת לאדוארד טיץ', שחור הזקן. על הסיפון הוא מגלה ששחור הזקן הופך את מלחיו לזומבים כדי שיהיו יותר ממושמעים ושאנג'ליקה משקרת לשחור הזקן שהיא בתו האבודה. ג'ק מנסה ליזום מרד אך נכשל כאשר שחור הזקן מנטרל בקלות את המורדים בעזרת חרבו המיוחדת, שמסוגלת לשלוט בספינות. הוא מגלה ששחור הזקן מפליג למעיין הנעורים כיוון שאחד מחברי הצוות חזה שעוד שבועיים אדם בעל רגל אחת יהרוג את שחור הזקן. לאחר מכן שחור הזקן מאיים על ג'ק שהוא יהרוג אותו אם לא ייתן לו את המצפן המיוחד שלו כדי שיעזור למצוא את הדרך למעיין, הוא חושף בובת וודו בדמותו של ג'ק שאותה הוא דוקר ושורף עד שג'ק מסכים. במהלך המסע צוות "נקמתה של המלכה אן" מגיע למפרץ קצף הגלים, שבו שוחות להן בנות הים. שחור הזקן אומר לצוות שצריך דמעה של בת ים מפני שהדמעה הכרחית לטקס שיתקיים במעיין הנעורים. קרב מתחיל בין הצוות לבנות הים אך בסופו של דבר הצוות לוכד בת ים שנשארה בחיים. המסע ממשיך בג'ונגל, כי שם נמצאת ספינתו הנטושה של חואן פונסה דה ליאון שבתוכה נמצאים הגביעים שבעזרתם יש לשתות ממעיין הנעורים. צוות "הנקמה" שולח את ג'ק לחיפוש הספינה של דה ליאון כדי לקחת את שני הגביעים. ג'ק מוצא את הספינה, אך פוגש שם את ברבוסה ויחד הם מנסים למצוא את הגביעים, ומגלים שהספרדים כבר לקחו את הגביעים למחנה שלהם. ג'ק וברבוסה מתגנבים למחנה הספרדי, אך נלכדים במהרה. בשבי, ברבוסה מספר לג'ק שאינו רוצה למצוא את המעיין, אלא רק רוצה להרוג את שחור הזקן, על שהטביע לברבוסה את הספינה "הפנינה השחורה" וגרם לו לאבד את רגלו. מיד לאחר מכן ג'ק וברבוסה בורחים מהשבי הספרדי וג'ק לוקח את הגביעים איתו ומביא אותם לשחור הזקן. צוות "הנקמה" מגיע למעיין הנעורים ושם, גם צבאו של ברבוסה מהאימפריה הבריטית מגיעים יחד עם ברבוסה עצמו, אחר כך, מתפתח קרב גדול בין צוות "הנקמה" לבין ברבוסה ואנשיו, לאחר מכן בעוד שאנשיו של ברבוסה נאבקים עם צוות "הנקמה", ברבוסה נאבק עם שחור הזקן. אחרי הקרב המתיש, ברבוסה דוקר את שחור הזקן בחרבו המורעלת, שלאחר מכן נוגעת גם באנג'ליקה. ג'ק, נחוש להצילה, נותן לה את גביע החיים וכך, היא חיה ואביה, שחור הזקן, מת אחרי שג'ק נתן לו את גביע המוות. אחרי מותו של שחור הזקן, ברבוסה משתלט על "נקמתה של המלכה אן" ועל חרבו של שחור הזקן בעלת הכוחות המיוחדים. ג'ק לוקח את אנג'ליקה לאותו אי שבו הוא היה כלוא, בפחד שתנסה לנקום על שנתן לה לחיות ולאביה למות.
סצינות הסיום: לאחר מכן, הוא פוגש את גיבס שאומר לו מה דרוש כדי להוציא את הספינה "הפנינה השחורה" מהבקבוק. בקטע נוסף שמגיע לאחר כתוביות הסיום, נראית אנגליקה על החוף, ובובת הוודו של ג'ק נסחפת אליה.